Vedtatt av høgskolens styre 10. mars. 1998 
Retningslinjer for sentrale midler til formell kompetanseutvikling for faglige tilsatte ved høgskolen i Østfold.

Ved høgskolen er det tre typer ressurser til FoU og formell kompetanseutvikling: 

· det er tid avsatt i den enkeltes arbeidsplaner, 

· øremerkede midler i avdelingens budsjett og 

· sentrale  midler avsatt til formell kompetanseutvikling av styret i den årlige budsjettbehandling. 

Dette dokument gjelder bare for den siste kategorien. Det må  understrekes at disse midlene kun kan fungere som toppfinansiering og  en hjelp i tillegg til bruk av den enkeltes FoU-tid og en avdelingssatsing.

1. Hvem midlene kan søkes av.
Fast ansatte i minst halv stilling i gang med hovedfagsstudier eller tatt opp i et organisert doktorgradsprogram ved  en anerkjent institusjon.*

2. Bruk av midlene.

Midlene  bevilges via avdelingen og kan brukes  til flere ting som er relevante for gjennomføring av et doktor- eller hovedfagsarbeid: til å betale vikar, til driftsutgifter og  til reisemidler.

Midler tildeles for ett år av gangen, men det kan gis tilsagn om midler for ytterligere max. 3 år for doktorgradsstudier og ett år for hovedfagsstudier under forutsetning av  progresjon i henhold til planer. Etter avtale mellom høgskolen og avdelingen kan den økonomiske rammen (årlig beløp X antall år) brukes i en utvidet tidsramme.

3. Forpliktelser for den som mottar støtte.

Den som mottar formelle kompetansemidler, og som bruker dem til frikjøp av undervisning, må skriftlig forplikte seg til en bindingstid tilsvarende det  på det dobbelte av den frikjøpte undervisningstiden.

De som mottar stipendmidler skal rapportere  til styret etter endt stipendperiode, og årlig dersom midler tildeles utover ett år.

Eventuelle gjennomføringsproblemer tas opp med avdeling og FoU-utvalg.

4. Forpliktelser for avdeling.

Det er en forutsetning  at andre finansieringskilder forsøkes, og at arbeidsforholdene legges best mulig tilrette ved avdelingen for dem det gjelder.

5. Fremgangsmåte ved søknad.

Søknaden fremmes på særskilt skjema for den aktuelle stipendordning. 

6. Behandling av søknadene.
Søknaden leveres avdelingen som kontrollerer om den er korrekt utfylt. Avdelingsstyret eller et eget FoU-utvalg i avdelingen prioriterer de innkomne søknader etter følgende retningslinjer:

· Relevans  i forhold til høgskolens mål/mål for FoU

· Prosjektets betydning for avdelingen.

Det skal gis skriftlig begrunnelse.

Høgskolens FoU-utvalg innstiller for styret som fatter endelig vedtak om hvem som skal tildeles midler.  Innstillingen skal begrunnes. Dersom man fraviker avdelingens prioritering skal dette begrunnes spesielt.

7. Frister.

FoU-midlene lyses ut med søknadsfrist 1.mars. Avdelingenes frist til FoU-utvalget er 1.april. Styrets vedtak skal foreligge  innen 15. mai.

Hovedfagskandidater kan søke om inntil kr.50.000 og doktorgradskandidater om inntil kr 75.000.

* Dr. philoskandidater kan søke når avhandlingen er i en strukturert og tidsavgrenset avslutningsfase.
